Diari Oficial de la Generalitat Valenciana


Sumari del DOGV 6402, del 22-11-2010 (2010/12815)

ORDRE 40/2010, d'11 de novembre, de la Conselleria d'Economia, Hisenda i Ocupació, per la qual es modifica l'annex del Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat, actualment denominat Registre Electrònic de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/11/11/40/dof/vci/html**

### Dades del document

Número de DOGV
:   6402

Data del DOGV
:   22-11-2010

Secció del DOGV
:   I. DISPOSICIONS GENERALS

Número del document
:   2010/12249


Data del document
:   11-11-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * relació administració-administrat
    * telemàtica
    * registre de documents
    * legislació
    * canvi tecnològic

ORDRE 40/2010, d'11 de novembre, de la Conselleria d'Economia, Hisenda i Ocupació, per la qual es modifica l'annex del Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat, actualment denominat Registre Electrònic de la Generalitat. [2010/12605]  
PREÀMBUL  
El Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques, actualment anomenat Registre Electrònic de la Generalitat per la disposició final cinquena de la Llei 3/2010, de 5 de maig, de la Generalitat, d'Administració Electrònica de la Comunitat Valenciana, va suposar un gran pas endavant en la modernització, informatització i agilitat de l'administració pública valenciana, recollint en el seu annex un llistat de procediments i tràmits administratius susceptibles de tramitació a través del Registre Telemàtic. L'epígraf tercer d'este annex recull els procediments que en l'àmbit competencial del SERVEF admeten tramitació telemàtica.   
L'exposició de motius indica que en l'annex del decret s'establix una primera llista de procediments i tràmits susceptibles de tramitació telemàtica des de la seua entrada en vigor. D'altra banda, la disposició addicional segona faculta els respectius consellers per a incorporar l'annex mitjançant ordre altres procediments i tràmits dins de la competència de la seua respectiva conselleria o de les entitats autònomes o entitats de dret adscrites a esta.   
Després de l'entrada en vigor del Decret 18/2004, resulta que hi ha noves ajudes que no s'engloben en el llistat d'aquells procediments inclosos en l'annex del decret, però que per les seues característiques haurien de ser inclosos en este, perquè són susceptibles de tramitació telemàtica. Així mateix la tramitació de queixes i suggeriments és susceptible de la utilització de la via telemàtica.   
Per allò que s'ha exposat anteriorment, a proposta del director general del Servei Valencià d'Ocupació i Formació, i fent ús de les atribucions conferides per l'article 28 de la Llei 5/1983, de 30 de desembre, del Consell,  
ORDENE  
Article únic. Objecte  
Es modifica l'annex del Decret 18/2004, de 13 de febrer, de creació del Registre Telemàtic de la Generalitat, actualment anomenat Registre Electrònic de la Generalitat, en el seu epígraf tercer relatiu al Servei Valencià d'Ocupació i Formació (SERVEF), quedant redactats els punts 11, 12 i 13 de la manera següent:   
1. «11. Qualsevol altre tipus d'ajudes que en el marc de les competències atribuïdes al SERVEF atenguen altres col·lectius o entitats, incloses en l'annex de la Llei de Pressupostos de la Generalitat de l'any corresponent».  
2. «12. Tramitació de queixes i suggeriments».  
3. L'anterior punt 11, passa a numerar-se com a punt «13. Servici de contractació electrònica del Servei Valencià d'Ocupació i Formació».   
DISPOSICIÓ FINAL  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
València, 11 de novembre de 2010  
El vicepresident segon del Consell,   
conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI